stanford-oval/wikipedia huggingface dataset:
טרייסי לטס
קריירה > תיאטרון

מסוף שנות ה-80 ועד סוף העשור הראשון של המאה ה-21, שיחק לטס במחזות רבים ב"תיאטרון סטפנוולף". הוא כיכב במחזה "הפיאסקו בלפין אז'יל" שנכתב על ידי סטיב מרטין.
טרייסי הוא מחזאי שכתב כ-10 מחזות. מחזהו המוכר ביותר אוגוסט:מחוז אוסייג' שוחק בתיאטרון סטפנוולף בחודשים יוני-אוגוסט 2007. בברודוויי הוצג המחזה ב"תיאטרון אימפריאל" וב"תיאטרון מיוזיק בוקס". המחזה שוחק בברודוויי במשך 648 הצגות עד יוני 2009. לטס קיבל עבור מחזה זה את פרס פוליצר לדרמה לשנת 2008. המחזה זכה בחמישה פרסי טוני, לרבות פרס המחזה הטובה ביותר.
המחזה "Man From Nebraska" שכתב היה מועמד לזכייה בפרס פוליצר לדרמה בשנת 2004.
בשנת 2013 זכה בפרס טוני על משחקו במחזה "מי מפחד מווירג'יניה וולף? בתיאטרון סטפנוולף.
ב-9 בנובמבר 2017, עלה בבכורה המחזה שלו "הדקות" (אנ') בתיאטרון "סטפנוולף" (אנ') בשיקגו. המחזה קיבל מועמדות לפרס פוליצר לדרמה הטובה ביותר לשנת 2018. הפקה מחודשת של המחזה עתידה לעלות בתיאטרון ברודוויי ב-15 במרץ 2022, בכיכובה של בלייר בראון ובכיכובו של לטס עצמו שיגלם את התפקיד של ראש העיר, שבהפקה המקורית גילם אותו השחקן ויליאם פטרסון.
קריירה > טלוויזיה

לטס השתתף בתפקידי אורח רבים בסדרות טלוויזיה בהן נמלטים, The District, "רפואה שלמה", פרופיילר, המשפט של איימי, המופע של דרו קרי, סיינפלד, מהדורה מוקדמת ושפץ ביתך.
בשנים 2013 - 2014 שיחק בעונה השלישית והרביעית בסדרה "הומלנד" כסנאטור אנדרו לוקהארט. עם צוות השחקנים בסדרה היה מועמד מטעם גילדת שחקני המסך לפרס אנסמבל השחקנים הטוב ביותר בסדרת דרמה.
בשנת 2016 הצטרף לסדרה "גירושים", ושיחק בשלוש עונותיה.
בשנת 2018 צורף לטס לעונה השנייה של סדרת הדרמה "החוטאת" בתפקיד ג'ק נובאק.
משנת 2022 לטס מגלם את מאמן הכדורסל בליגת ה-NBA; ג'ק מקיני בסדרת הדרמה של רשת HBO "לייקרס: קבוצה מנצחת" בבימויו של אדם מקיי.
קריירה > קולנוע

לטס כתב תסריטים לשלושה סרטים על בסיס מחזות שכתב: סרט האימה הפסיכולוגי העצמאי "באג" בבימוי של ויליאם פרידקין (2006), "קילר ג'ו" (2011) אף הוא בבימויו של פרדקין, ואוגוסט מחוז אוסייג' (2013) בבימויו של ג'ון וולס.
בשנת 2015 שיחק בסרט "מכונת הכסף" בבימוי של אדם מקיי. בשנת 2016 שיחק בסרטים "ווינר דוג", בסרט "התפכחות" ו"אימפריום". שנה לאחר מכן שיחק בסרטים "The Lovers" בבימוי של עזאזל ג'ייקובס, העיתון בבימויו של סטיבן ספילברג שם גילם את פריץ ביבי, יו"ר דירקטוריון ה"וושינגטון פוסט" וליידי בירד בבימויה של גרטה גרוויג.
חיים פרטיים

בשנת 2013 נישא לטס לשחקנית קארי קון, שאותה הכיר בתיאטרון סטפנוולף. הוא שיתף איתה פעולה כשחקן בסרט העיתון. בשנת 2018 נולד בנם.
פילמוגרפיה > תיאטרון (כמחזאי)

קילר ג'ו (1989)
Bug ‏ (1996)
Man from Nebraska ‏ (2003)
אוגוסט: מחוז אוסייג' (2007)
Superior Donuts ‏ (2008)
Mary Page Marlowe ‏ 2016
Linda Vista ‏ (2017)
הדקות (2018-2017)
פילמוגרפיה > קולנוע (תסריטאי)

הסרטים הבאים הופקו על בסיס מחזות שכתב לטס:
Bug‏ (2006)
קילר ג'ו ‏ (2011)
August: Osage County ‏ (2013)
פילמוגרפיה > תיאטרון

ביבר הזכוכית -תיאטרון סטפנוולף (1988)
Bang Bang Spontaneous Theatre -תיאטרון סטפנוולף (1991 - 1995)
פיקאסו בלפין אז'יל - תיאטרון סטפנוולף (1994)
שלושה ימים של גשם - תיאטרון סטפנוולף _1999)
גלנגרי גלן רוס - תיאטרון סטפנוולף (2001)
The Dazzle - תיאטרון סטפנוולף (2002)
נס ברחוב 34 - מרכז שיקגו לאמנויות הבמה (2002)
Homebody/Kabul - תיאטרון סטפנוולף (2003)
המלביש - תיאטרון סטפנוולף (2004)
Last of the Boys - תיאטרון סטפנוולף (2005)
Orson's Shadow - ‏Barrow Street Theatre ‏(2005)
The Pain and the Itch - תיאטרון סטפנוולף (2005)
איש הכריות - תיאטרון סטפנוולף (2006)
The Well-Appointed Room - תיאטרון סטפנוולף (2006)
Betrayal - תיאטרון סטפנוולף (2006)
American Buffalo - תיאטרון סטפנוולף (2009)
מי מפחד מווירג'יניה וולף? - תיאטרון סטפנוולף (2010)
מי מפחד מווירג'יניה וולף? - תיאטרון בות' (2012)
The Realistic Joneses - תיאטרון לייסאום, ברודוויי (2014)
כולם היו בני - תיאטרון אמריקן איירליינס (2019)
פילמוגרפיה > קולנוע

Paramedics - ‏ 1988
Straight Talk -‏ 1992
Chicago Cab -‏ 1998
המצוד - 1998
אהבה מצילום ראשון - 1999
Cop Show - ‏ 2007
מכונת הכסף - 2015
ווינר דוג - 2016
Christine -‏ 2016
אלביס וניקסון - 2016
התפכחות - 2016
אימפריום - 2016
זוג אוהבים - 2017
ליידי בירד - 2017
העיתון - 2017
פורד נגד פרארי - 2019
נשים קטנות - 2019
השטן כל הזמן - 2020
האישה בחלון - 2020
מכסחי השדים: החיים שאחרי (2021)
יציאה צרפתית (2021)
מים עמוקים (2022)
Eric Larue - 2023
Rosebush Pruning‏ (TBA)
פילמוגרפיה > טלוויזיה

הומלנד 2013 - 2014
גירושים 2016 - 2019
החוטאים - 2018
לייקרס: קבוצה מנצחת (2022)
פרסים ומועמדויות > פרס הטוני

| שנה | שם היצירה | קטגוריה | תוצאה |  |
| --- | --- | --- | --- | --- |
| 2008 | אוגוסט: מחוז אוסאג' | המחזה הטוב ביותר | זכייה |  |
| 2013 | מי מפחד מוורג'יניה וולף? | השחקן הטוב ביותר במחזה | זכייה |  |
פרסים ומועמדויות > פרס פוליצר

| שנה | שם היצירה | קטגוריה | תוצאה |  |
| --- | --- | --- | --- | --- |
| 2004 | Man from Nebraska | פרס פוליצר לדרמה | מועמד |  |
| 2008 | אוגוסט:מחוז אוסייג' | פרס פוליצר לדרמה | מועמד |  |
| 2018 | The Minutes | פרס פוליצר לדרמה | מועמד |  |
פרסים ומועמדויות > פרס דרמה דסק

| שנה | שם היצירה | קטגוריה | תוצאה |
| --- | --- | --- | --- |
| 2008 | אוגוסט:מחוז אוסייג' | פרס דרמה דסק למחזה | זכייה |
פרסים ומועמדויות > פרס גילדת שחקני המסך

| שנה | שם היצירה | קטגוריה | תוצאה |  |
| --- | --- | --- | --- | --- |
| 2013 | הומלנד | פרס לצוות שחקנים בסדרת דרמה | מועמדות |  |
| 2014 | הומלנד | פרס לצוות שחקנים בסדרת דרמה | מועמדות |  |
| 2018 | ליידי בירד | צוות שחקנים בסרט קולנוע | מועמדות |  |
פרסים ומועמדויות > פרס גילדת הכותבים של אמריקה

| שנה | שם היצירה | קטגוריה | תוצאה |
| --- | --- | --- | --- |
| 2014 | אוגוסט:מחוז אוסייג' | תסריט על בסיס מחזה | מועמדות |
פרסים ומועמדויות > פרס מבקרי הקולנוע

| שנה | שם היצירה | קטגוריה | תוצאה |
| --- | --- | --- | --- |
| 2014 | אוגוסט:מחוז אוסייג' | תסריט על בסיס מחזה | מועמדות |
הערות שוליים

↑  2008 Pulitzer Prizes, באתר פרסי הפוליצר
↑  Interview With Billie Letts, באתר readersread
↑  קרלטון סטוורס, Sweet Revenge, באתר דאלאס אובזרבר, 27 בנובמבר 2013
↑  Steppenwolf's August: Osage County Wins Big at The Tony Awards, באתר Theatre In Chicago
↑  בן ברנטלי, Review: ‘Man From Nebraska’ Delivers a Midlife Crisis of Faith, באתר הניו יורק טיימס, 15 בפברואר 2017
↑  מארק קנדי, Steppenwolf's Tracy Letts Wins Best Actor in a Play Tony Award, באתר nbc chicago
↑  קארן מיזוגוצ'י, The Post Stars Carrie Coon and Husband Tracy Letts Expecting Their First Child, באתר פיפל, 16 בינואר 2018
↑  ג'ן ג'ונאו, Coon and Tracy Letts Welcome Son Haskell, באתר פיפל, 2 ביולי 2018
↑  LINDA VISTA, באתר תיאטרון סטפנוולף
↑  THE MINUTES, באתר תיאטרון סטפנוולף
| פרס טוני לשחקן הראשי הטוב ביותר במחזה |
| --- | --- | --- |
| 1947–1975 | חוזה פרר / פרדריק מארץ' (1947) • הנרי פונדה / פול קלי / בזיל רת'בון (1948) • רקס הריסון (1949) • סידני בלקמר (1950) • קלוד ריינס (1951) • חוזה פרר (1952) • טום יוול (1953) • דייוויד ווין (1954) • אלפרד לאנט (1955) • פול מוני (1956) • פרדריק מארץ' (1957) • ראלף בלאמי (1958) • ג'ייסון רוברדס. (1959) • מלווין דאגלס (1960) • זירו מוסטל (1961) • פול סקופילד (1962) • ארתור היל (1963) • אלק גינס (1964) • וולטר מתאו (1965) • האל הולברוק (1966) • פול רוג'רס (1967) • מרטין בלסם (1968) • ג'יימס ארל ג'ונס (1969) • פריץ וויבר (1970) • בריאן בדפורד (1971) • קליף גורמן (1972) • אלן בייטס (1973) • מייקל מוריארטי (1974) • ג'ון קאני ווינסטון נטשונה (1975) |  |
| 1976–2000 | ג'ון ווד (1976) • אל פצ'ינו (1977) • ברנרד יוז (1978) • טום קונטי (1979) • ג'ון רובינשטיין (1980) • איאן מקלן (1981) • רוג'ר ריס (1982) • הארווי פירסטיין (1983) • ג'רמי איירונס (1984) • דרק ג'קובי (1985) • ג'אד הירש (1986) • ג'יימס ארל ג'ונס (1987) • רון סילבר (1988) • פיליפ בוסקו (1989) • רוברט מורס (1990) • נייג'ל הות'ורן (1991) • ג'אד הירש (1992) • רון ליבמן (1993) • סטיבן ספינלה (1994) • רייף פיינס (1995) • ג'ורג' גריזארד (1996) • כריסטופר פלאמר (1997) • אנתוני לפאליה (1998) • בריאן דנהי (1999) • סטיבן דיליין (2000) |  |
| 2001–הווה | ריצ'רד איסטון (2001) • אלן בייטס (2002) • בריאן דנהי (2003) • ג'פרסון מייס (2004) • ביל ארווין (2005) • ריצ'רד גריפית'ס (2006) • פרנק לנגלה (2007) • מארק ריילנס (2008) • ג'פרי ראש (2009) • דנזל וושינגטון (2010) • מארק ריילנס (2011) • ג'יימס קורדן (2012) • טרייסי לטס (2013) • בריאן קראנסטון (2014) • אלכס שארפ (2015) • פרנק לנגלה (2016) • קווין קליין (2017) • אנדרו גארפילד (2018) • בריאן קראנסטון (2019) • אנדרו ברנאפ (2021) • סיימון ראסל ביל (2022) • שון הייז (2023) ‏•‏‏ ג'רמי סטרונג (2024) |  |
| --- | --- |
בקרת זהויות :  NLI: 987007332563105171  PLWABN: 9810612561605606  BnF: cb159443706 (data)  CANTIC: a11068103  GND: 139961283  ISNI: 0000 0000 7851 3595  LCCN: n99283802  LNB: 000347789  NKC: pna2006327260  NTA: 354882937  SNAC: w6gq8922  SUDOC: 128763795  VIAF: 70727619   WorldCat (עם VIAF): 70727619
הארי מלינג

| --- | --- |

 לידה:  13 במרץ 1989 (בן 35) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2000 
 מקום לימודים:  האקדמיה למוזיקה ולאמנויות הדרמה של לונדון  בית הספר מיל היל  בית הספר הנדון 
 פרופיל ב-IMDb
 
הארי אדוורד מלינג (באנגלית: Harry Edward Melling; נולד ב-13 במרץ 1989) הוא שחקן אנגלי. הוא ידוע בעיקר בזכות גילום דמותו של דאדלי דרסלי בסדרת סרטי הארי פוטר, המבוססת על רומני הפנטזיה באותו שם מאת ג'יי קיי רולינג, וכן בשל תפקידו בתור הארי בלטיק בסדרה "גמביט המלכה".
ראשית חייו

מלינג נולד בלונדון. סבו מצד אמו היה השחקן פטריק טרוטון, הידוע בעיקר בתפקידו בתור הדוקטור השני בסדרת "דוקטור הו". הוא גם האחיין של השחקנים דייוויד טרוטון ומייקל טרוטון ובן דודם הראשון ג'ים טרוטון והשחקן סם טרוטון. מלינג למד בבית הספר היסודי של סנט פול, בבית הספר הנדון ובבית הספר מיל היל. הוא היה חבר בתיאטרון הנוער הלאומי. הוא התאמן באקדמיה למוזיקה ולאמנויות הדרמה של לונדון.
קריירה

בקריירה המוקדמת שלו הופיע מלינג בהפקות תיאטרון שונות כמו "המלך ג'ון", "אנטיגונה" ו"פלנטי". הוא הופיע בחמישה סרטי הארי פוטר, כבן דודו המפונק של הארי פוטר, דאדלי דרסלי. בשנת 2009, הוא כיכב ב"אמא קוראז' וילדיה" בתיאטרון המלכותי הלאומי והופיע ב"צל הקוסם", פרק בסדרת הטלוויזיה של רשת BBC "מרלין", בו שיחק את וורלוק הצעיר בשם ג'ילי שמתכוון להשתמש בקסמים כדי לעזור לו לזכות בטורניר האגדי של קמלוט. הוא גילם גם את רוברט בראון בסדרת הטלוויזיה "פשוט ויליאם".
באוקטובר 2009 פורסם שמלינג איבד כל כך הרבה ממשקלו מאז הופעתו האחרונה בסרטי הארי פוטר, שכעת הוא "לא ניתן לזיהוי". דמותו של דאדלי דרסלי כמעט לוהקה מחדש עבור "הארי פוטר ואוצרות המוות - חלק 1", אך מלינג נשאר בתפקידו ולבש חליפת השמנה. הוא הגיב בחיוב על השינוי, "אני יכול עכשיו לנער את העניין של שחקן-ילד, כמו השומן ולהתחיל קריירה חדשה, כי אף אחד לא רואה אותי כדאדלי".
בשנת 2018 מלינג שיחק לצד ליאם ניסן בסרטם של האחים כהן "הבלדה על באסטר סקראגס". תפקידו בסרט זה זיכה אותו בשבחים רבים.
בשנת 2020 גילם את דמות הנבל הראשי בסרט מבית נטפליקס "משמר האלמוות" ואת דמותו של רוי לאפרטי בסרט "תמיד השטן", לצדם של טום הולנד, סבסטיאן סטן, היילי בנט, רוברט פטינסון וג'ייסון קלארק.
בשנת 2023 גילם את ג'פרי מורטון בסרט הבריטי ההיסטורי "שושנה" (אנ') אודות ההתנקשות באברהם שטרן (יאיר), ממנהיגי ארגון לח"י.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | הארי פוטר ואבן החכמים | דאדלי דרסלי |  |
| 2002 | הארי פוטר וחדר הסודות | דאדלי דרסלי |  |
| 2004 | הארי פוטר והאסיר מאזקבאן | דאדלי דרסלי |  |
| 2007 | הארי פוטר ומסדר עוף החול | דאדלי דרסלי |  |
| 2010 | הארי פוטר ואוצרות המוות - חלק 1 | דאדלי דרסלי |  |
| 2016 | העיר האבודה Z | ויליאם ברקלי |  |
| 2018 | הבלדה על באסטר סקראגס | הריסון |  |
| 2018 | הסיפור של טראוטמן | סמל סמית' |  |
| 2019 | מחכים לברברים | חייל 4 |  |
| ‏2020 | משמר האלמוות | סטיבן מריק |  |
| ‏2020 | תמיד השטן | רוי לאפרטי |  |
| 2021 | הטרגדיה של מקבת' (אנ') | מלקולם |  |
| 2022 | Please Baby Please | ארתור |  |
| 2022 | עיניה התכולות | אדגר אלן פו |  |
| 2023 | שושנה (אנ') | ג'פרי מורטון |  |
| TBA | Harvest | קנת' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | חברים ותנינים | אוליבר הצעיר |  |
| 2010 | מרלין | ג'ילי | פרק: "צל הקוסם" |
| 2010 | רק ויליאם | רוברט בראון |  |
| 2011 | חוק גארו | ג'ורג' | פרק 3 |
| 2016 | המוסקטרים | בסטיאן | פרק: "זהב טיפש" |
| 2019 | חומריו האפלים | סיסלמן | פרק 4 |
| 2019 | מלחמת העולמות | תותחן | פרק: 1 ו-2 |
| 2020 | גמביט המלכה | הארי בלטיק |  |
| 2024 | Wolf Hall: The Mirror and the Light | תומאס ווריאוטשלי | תפקיד ראשי; 6 פרקים |
פילמוגרפיה > תיאטרון

| שנה | מחזה | תפקיד | תיאטרון |
| --- | --- | --- | --- |
| 2009 | אמא קוראז' וילדיה | גבינה שווייצרית | התיאטרון המלכותי הלאומי |
| 2010 | חדר שינה, ריקוד וצורות קסם אחרות |  | תיאטרון 503 |
| 2010 | נשים, היזהרו, נשים | וורד הצעיר | התיאטרון המלכותי הלאומי |
| 2011 | בית הספר לשערורייה | סר בנג'מין בקביט | מרכז ברביקן |
| 2011 | מתי לאחרונה ראית את אמא שלי? | איאן | אולפני טרפלגר |
| 2012 | אני מצלמה | כריסטופר אישרווד | סאות'ווארק פלייאוס |
| 2013 | משפחת סמאק רובינסון | שון רובינסון | תיאטרון רוז, קינגסטון |
| 2013 | בית החממה | טלה | אולפני טרפלגר |
| 2013 | המלך ליר | שׁוטה | תיאטרון מינרווה, צ'יצ'סטר |
| 2014 | המלך ליר | האקדמיה למוזיקה בברוקלין |  |
| 2014 | רוכלות | ילד | פסטיבל HighTide |
| 2014 | החטיבה הכועסת | שלל דמויות | תיאטרון רויאל, פלימות', מרכז האומנויות וורוויק, תיאטרון ארמון ווטפורד |
| 2016 | יד לאלוהים | ג'ייסון/טיירון | תיאטרון וודוויל, לונדון |
| 2016 | המלך ליר | אדגר | אולד ויק |
| 2017 | ריבה | קיין | תיאטרון פינבורו |
פילמוגרפיה > משחקי וידאו

| שנה | כותר | דמות | הערות |
| --- | --- | --- | --- |
| 2007 | הארי פוטר ומסדר עוף החול | דאדלי דרסלי | דיבוב |
הערות שוליים

↑  "Harry Melling shares his thoughts with MuggleNet on the black comedy "Smack Family Robinson" in an exclusive interview".
↑  "Interview: Harry Melling talks The Ballad of Buster Scruggs, Netflix and Liam Neeson with horses". VODzilla.com (באנגלית אמריקאית). נבדק ב-2019-06-06.
↑    Cassandra Jardine, ‏Harry Potter star: My life after Dudley Dursley, The Telegraph, 6 October 2009
| --- | --- |
בקרת זהויות :  BNE: XX5641540  GND: 1137517549  ISNI: 0000 0004 3657 7178  LCCN: no2014094227  VIAF: 310521059   WorldCat (עם VIAF): 310521059
ראג'שאהי

| --- | --- |

 מדינה:  בנגלדש בנגלדש
 מחוז:  ראג'שאהי
 תאריך ייסוד:  1700
 שטח:  96.68 קמ"ר
 גובה:  18 מטרים
 אוכלוסייה:  ‏
  ‑ בעיר:  625,459 (2023)
  ‑ במטרופולין:  703,739 (2024)
  ‑ צפיפות:  10,000 נפש לקמ"ר (2024)
 קואורדינטות:  24°22′00″N 88°36′00″E﻿ / ﻿24.366666666667°N 88.6°E﻿ / 24.366666666667; 88.6 
 אזור זמן:  UTC+6
 http://erajshahi.gov.bd/cgi-sys/suspendedpage.cgi
  מפת מיקום  מפה מפורטת   (למפת בנגלדש מוגדלת) דאקה צ'יטגונג קהולנה נראינגנג' סילט טונגי בוגרה בורישל קומילה הודו הודו מיאנמר נפאל מפרץ בנגלראג'שאהי(למפת בנגלדש רגילה) דאקה צ'יטגונג קהולנה נראינגנג' סילט טונגי בוגרה בורישל קומילה הודו הודו מיאנמר נפל מפרץ בנגלראג'שאהי  he tabBackground:;tabBorder:#aaa;defaultTab:0;
 
ראג'שאהי (בבנגלית: রাজশাহী) היא עיר מטרופולינית גדולה בבנגלדש. נכון לשנת 2024, בעיר מתגוררים כ-625,459 תושבים והיא שוכנת בסמוך לגבול עם הודו.
היסטוריה

ההיסטוריה של העיר נמשכת עד לשנת 1634. העיר החלה להיות מרכז ניהולי חשוב בזמן הראג' הבריטי. גם כיום, ראג'שאהי מהווה מרכז עסקי, תרבותי ומסחרי במדינה. ראג'שאהי היא ביתם של מוסדות חינוך מפורסמים רבים של בנגלדש. בנגלית היא השפה העיקרית עבור אזרחי העיר. ישנו מיעוט דובר אורדו. מיעוט זה ברובו הוא מוסלמי המורכב מפליטים אשר ברחו לאזור בנגלדש בזמן חלוקת הודו בשנת 1947. השפה האנגלית משמשת בעיקר למטרות אקדמיות ועסקיות.
בראג'שאהי נהרגו אנשים רבים בימי מלחמת העצמאות של בנגלדש, ובעיר נמצאים קברי האחים הגדולים ביותר בכל בנגלדש.
כלכלה

מועצת העיר מורכבת משלושים נציגים אשר נבחרים ביחד עם ראש העירייה אחת לחמש שנים בהצבעה ישירה. מבחינה כלכלית, ישנם בסביבת ראג'שאהי גידולים חקלאיים האופייניים למדינה, כגון אורז, חיטה, תפוחי אדמה ועדשים. הגידולים המייחדים את אזור זה הם מנגו, ליצ'י, סוכר, עגבניות ואבטיחים. התעשייה המקומית אינה מפותחת, על אף היותה של ראג'שאהי עיר מרכזית. לבנק הלאומי של בנגלדש יש משרדים רבים בעיר.
ערים תאומות

נורווגיה קריסטיאנסנד, נורווגיה
רועי לוי (ראש עירייה)

רועי לוי ראש עיריית נשר עם מריו אורלנדו למוס מרטינז, ראש עיריית סאן חואן ארמיתה מגואטמלה שחתמו על הסכם ידידות בין שתי הערים בפברואר 2019
רועי לוי (נולד ב-27 בינואר 1980) הוא ראש עיריית נשר.
ביוגרפיה

לוי נולד ב-1980 וגדל בשכונת בן דור בנשר. את לימודיו היסודיים סיים בבית הספר גלילות, משם המשיך לחטיבת הביניים בנשר. את לימודי התיכון סיים באורט ביאליק במגמת החינוך הגופני. בשנת 1998 התגייס לשח"ם (שירות חובה במשטרה) ושירת בתחנת חיפה עד לשחרורו בשנת 2001.
ללוי תואר ראשון במדעי המדינה ותואר שני במדיניות ציבורית עם התמחות בביקורות פנימית וציבורית, מאוניברסיטת חיפה. שימש בזמן לימודיו כראש מדור קשרי פנים והסברה של אגודת הסטודנטים של אוניברסיטת חיפה, ובהמשך כמנכ"ל אגודת הסטודנטים של האוניברסיטה. כחלק מתפקידו כמנכ"ל האגודה, הוא הוביל את המאבק נגד העלאת שכר הלימוד ואת מאבק הסטודנטים לאחר מלחמת לבנון השנייה.
בשנים 2009 עד 2011 שימש כיועץ להובלת מהלכים של יושב ראש ועדת החוץ והביטחון שאול מופז. במסגרת תפקידו היה אחראי על סדר היום, חקיקה, קשרי ממשל וניהל את המטה הפוליטי. לאחר מכן עבד כמבקר פנים ברשת המתנ"סים בקריית מוצקין ובהמשך היה לממלא מקום מנכ"ל הרשת. בשנת 2014 החל לשמש כמבקר עיריית קריית ים ונציב פניות הציבור בעיר.
לוי משמש כחבר מועצת העיר נשר משנת 2008. בתחילה נבחר כחבר ברשימתו של ראש העיר אברהם בינמו "ירוקים למען נשר", והחזיק בתיק החינוך. בתפקידו האחרון לפני שנבחר לראשות העיר, היה ראש האופוזיציה במועצת העיר. במשך כהונתו כחבר מועצת העיר שימש גם כיו"ר הוועדה לקידום הנגישות בחינוך, יו"ר ועדת ביקורת וחברת בוועדת כספים ומכרזים.
בבחירות לרשויות המקומיות בשנת 2018 הציג את מועמדותו במסגרת רשימה מקומית "כן נשר", וגבר על ראש העיר בינמו, ועל שני מתמודדים נוספים כאשר גרף כ-66% מהקולות. רשימתו השיגה שישה מנדטים במועצת העיר. בבחירות אלה זכה לתמיכתם של מפלגת כולנו, ישראל ביתנו והבית היהודי.
החל מ-20 נובמבר 2018 מכהן כראש עיריית נשר.
באוגוסט 2019 התפקד למפלגת הליכוד ומשמש כחבר מרכז הליכוד.
בכתבה שפורסמה ב-17 במרץ 2023 בעיתון ידיעות חיפה, טען לוי שלמרות פניות רבות אליו, אין בכוונתו לרוץ לכהונת ראש עיריית חיפה וכי בכוונתו לרוץ לקדנציה נוספת בעיר נשר.
בספטמבר 2023 הגיש את מועמדותו לקדנציה נוספת בבחירות לרשויות המקומיות בישראל ברשימה עצמאית "כן לנשר", זאת על אף התפקדותו לליכוד. בבחירות 2024 נבחר לכהונה נוספת עם 93.8% מהקולות ו-8 מושבים במועצת העיר מתוך 13.
לוי נשוי למורן ואב לשלושה.
מאבק לסגירת המפעלים המזהמים במפרץ חיפה

לוי בשינוי ממדיניות קודמו בתפקיד אברהם בינמו, שותף פעיל במאבק יחד עם אלי דוקורסקי ראש עיריית קריית ביאליק, לסגירת המפעלים המזהמים במפרץ חיפה. במסגרת המאבק הוא משתתף בהפגנות ובפורומים העוסקים בנושא, וגם השתתף בדיון בוועדת הפנים והגנת הסביבה בראשותה של חברת הכנסת מיקי חיימוביץ' שעסקה בסגירת המפעלים המזהמים.
ב-13 בינואר 2021 לוי ביחד עם ראשי הערים חיפה, קריית טבעון, קריית ביאליק, קריית מוצקין, קריית אתא, קריית ים ורכסים, שלחו מכתב לראש הממשלה בנימין נתניהו כשהם מתריעים מסכנה לעתיד מטרופולין חיפה, כשהם קראו לנתניהו לקחת לידיו את הטיפול במפרץ ולא להשאירו לטיפול ועדת המנכ"לים.
הערות שוליים

↑  ניר אהרוני, רועי לוי, חבר מועצת העיר נשר הכריז על מועמדותו לראשות העיר, באתר כוכב נשר, 22 במרץ 2018
↑  עדכון לכתבה: המירוץ לראשות עיריית נשר – מארבעה יוצא אחד – בואו והכירו את המועמדים, באתר חי פה - חדשות חיפה, 23 בספטמבר 2018
↑  תומר אביטל, כמה דוברים צריך מופז?, באתר כלכליסט, 31 בדצמבר 2010
↑  אדי גל, פרקליט המחוז ליועץ המשפט של נשר: אין בסיס משפטי להדחתו של רועי לוי, באתר רשת כוכב, 10 בינואר 2017
↑  אתר עיריית נשר
↑  סהר כרפיס, רועי לוי מציג: ניצחון מוחץ, באתר News חיפה קריות, 31 באוקטובר 2018
↑  ניר אהרוני, בפתח ישיבת מפלגת "כולנו" הציג שר האוצר את המועמד לראשות העיר נשר רועי לוי, באתר רשת כוכב, 17 באפריל 2018
↑  ראש העיר נשר התפקד לליכוד וספג ביקורת מהתושבים, חדשות הקריות, אוגוסט 2019
↑  הייתי יכול לעשות עבודה טובה בחיפה אבל אתמודד שוב בנשר, דורון סלומון, 17 במרץ 2023
↑  נשר: רועי לוי וסגנו איבגי השיקו את קמפיין הבחירות שלהם, ‏2023-09-07
↑  סיעת ראש העיר בנשר עם 9 מנדטים, הליכוד בחוץ, חדשות חיפה והסביבה, 29 בפברואר 2024
↑  נעה פישר, הקריסה בבתי הזיקוק: "סמל לסוף של התעשייה המזהמת במפרץ חיפה", באתר ynet, 12 ביוני 2020
↑  סרטון של רועי לוי, תגובת רועי לוי לדו"ח מבקר המדינה על זיהום האוויר במפרץ חיפה., באתר פייסבוק, ‏24 ביוני 2019
↑  מערכת חי פה, לקראת דיון והחלטת ממשלה, שתתקיים בקרוב, על עתיד מפרץ חיפה, מתקיימת הערב 11/6/2020 במפרץ חיפה, הפגנה ומיצג יוצאי דופן בהשתתפות אלי דוקורסקי ראש עירית קריית ביאליק ורועי לוי, ראש עיריית נשר., באתר חי פה, ‏11 ביוני 2020
↑  מערכת חי פה, תושבי חיפה סוגרים את התעשייה הפטרוכימית במפרץ חיפה – ההפגנה • וידאו מהשטח, באתר חי פה, ‏2020
↑   רועי לוי, ראש עיריית נשר, בועדת הפנים והגנת הסביבה בנושא מפרץ חיפה - תמונת מצב והתוכניות לעתיד, סרטון בערוץ "ערוץ הכנסת", באתר יוטיוב ב־29 ביוני 2020
↑  ראשי 8 ערים ויישובים במטרופולין חיפה, סכנה לעתיד מטרופולין חיפה, באתר עיריית חיפה, ‏13 בינואר 2021
|  ראשי מועצת ועיריית נשר |
| --- | --- | --- |
| מועצה מקומית (1952–1995) | יהודה שומרוני (1952–1957) • יצחק רוט (1957–1972) • ישראל קלרטג (1972–1977) • ישראל קולס (1972–1977) • ישראל קולס (1977–1978) • שמואל ריניש (1978–1989) • דוד עמר (1989–1995) |  |
| עירייה 1995 ואילך | דוד עמר (1995–2013) • אברהם בינמו (2013–2018) • רועי לוי (2018–מכהן) |  |
דהיישה

| --- | --- |

 טריטוריה:  הרשות הפלסטינית הרשות הפלסטינית
 נפה:  בית לחם
 תאריך ייסוד:  1949 
 שטח:  1.546 קמ"ר
 אוכלוסייה:  ‏
  ‑ במחנה הפליטים:  8,805 (2017)
 קואורדינטות:  31°41′38″N 35°11′03″E﻿ / ﻿31.694019444444°N 35.184155555556°E﻿ / 31.694019444444; 35.184155555556 
 אזור זמן:  UTC +2
  מפת מיקום  מפה מפורטת   (למפת הרי ירושלים מוגדלת) דהיישה(למפת הרי ירושלים רגילה) דהיישה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דהיישה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דהיישה  he tabBackground:;tabBorder:#aaa;defaultTab:0;
 
מחנה דהיישה (בערבית: مخيم الدهيشة – תעתיק מדויק: מח'ים אלדהישה) הוא מחנה פליטים פלסטינים מדרום-מערב לעיר בית לחם, בשטח הרשות הפלסטינית. אוכלוסיית המחנה מונה כ-9,400 נפש (2006), ושטחו כ-1.5 קמ"ר.